ಅಪ್ಪು ನೆನಪಲ್ಲಿ `ಪೊನ್ನಿಯನ್ ಸೆಲ್ವನ್’ ತಂಡಕ್ಕೆ ನಿರೂಪಕಿ ಅನುಶ್ರೀ ವಿಶೇಷ ಗಿಫ್ಟ್

ತಮಿಳಿನ ಬಹುನಿರೀಕ್ಷಿತ ಸಿನಿಮಾ `ಪೊನ್ನಿಯನ್ ಸೆಲ್ವನ್’ (Ponniyin Selvan) ತೆರೆಗೆ ಅಬ್ಬರಿಸಲು ಸಜ್ಜಾಗಿದೆ. ಚಿತ್ರದ ಪ್ರಚಾರ ಕಾರ್ಯ ಕೂಡ ಚೆನ್ನೈನಲ್ಲಿ ಅದ್ದೂರಿಯಾಗಿ ನಡೆಯುತ್ತಿದೆ. ಈ ವೇಳೆ ಸ್ಯಾಂಡಲ್‌ವುಡ್ ನಟಿ ಕಮ್ ನಿರೂಪಕಿ ಅನುಶ್ರೀ (Anushree) ಅಪ್ಪು ಮುಖವಿರುವ ವಿಶೇಷ ನಾಣ್ಯವನ್ನ ಚಿತ್ರತಂಡಕ್ಕೆ ಗಿಫ್ಟ್ ಮಾಡಿದ್ದಾರೆ.

`ಮಣಿರತ್ನಂ’ (Maniratnam) ನಿರ್ದೇಶನದ ನಿರೀಕ್ಷಿತ ಸಿನಿಮಾ `ಪೊನ್ನಿಯನ್ ಸೆಲ್ವನ್’ ಚಿತ್ರದಲ್ಲಿ ಐಶ್ವರ್ಯ ರೈ, ವಿಕ್ರಮ್, ಕಾರ್ತಿ, ತ್ರಿಷಾ, ಜಯಂ ರವಿ ಹೀಗೆ ದೊಡ್ಡ ತಾರಾ ಬಳಗವೇ ಈ ಚಿತ್ರದಲ್ಲಿ ನಟಿಸಿದ್ದಾರೆ. ಇದೇ ಸೆಪ್ಟೆಂಬರ್ 30ಕ್ಕೆ ತೆರೆಗೆ ಬರಲು ಈ ಚಿತ್ರ ರೆಡಿಯಾಗಿದೆ. ಹಾಗಾಗಿ ಈ ಚಿತ್ರದ ಪ್ರಚಾರ ಕಾರ್ಯ ಕೂಡ ಚೆನ್ನೈನಲ್ಲಿ ಕೂಡ ಭರ್ಜರಿ ನಡೆದಿದೆ. ಇನ್ನೂ ಈ ಚಿತ್ರತಂಡಕ್ಕೆ ಪುನೀತ್‌ ರಾಜ್‌ಕುಮಾರ್‌ ನೆನಪಿಗಾಗಿ ಕನ್ನಡದ ನಟಿ ಅನುಶ್ರೀ ವಿಶೇಷ ಉಡುಗೊರೆಯೊಂದನ್ನ ನೀಡಿ, ಎಲ್ಲರ ಗಮನ ಸೆಳೆದಿದ್ದಾರೆ. ಈ ಕುರಿತು ನಟ ವಿಕ್ರಮ್ ಪ್ರಭು ಪೋಸ್ಟ್ ಮಾಡಿದ್ದಾರೆ. ಇದನ್ನೂ ಓದಿ:ಸೋನಂ ಕಪೂರ್ ಮಗುವಿಗೆ ನಾಮಕರಣ: ಮುದ್ದು ಮಗನ ಹೆಸರೇನು ಗೊತ್ತಾ?

ʻಅಪ್ಪು ಅಣ್ಣನ ಮುಖವಿರುವ ಬೆಳ್ಳಿ ನಾಣ್ಯವನ್ನು ನಮ್ಮ ಚಿತ್ರದ ಪ್ರಚಾರ ಕಾರ್ಯದಲ್ಲಿ ಕನ್ನಡ ಚಿತ್ರರಂಗದ ನಿರೂಪಕಿ ಅನುಶ್ರೀ ಅವರು ಮತ್ತು ಅವರ ತಂಡದಿಂದ ಅಪ್ಪು ಕುರಿತ ನಾಣ್ಯವನ್ನು ಪ್ರತಿಯೊಬ್ಬರಿಗೂ ಉಡುಗೊರೆಯಾಗಿ ನೀಡಿದ್ದರು. ಅಪ್ಪು ಎಂತಹ ಅದ್ಭುತ ವ್ಯಕ್ತಿ, ಅವರ ಪ್ರೀತಿ ಇನ್ನೂ ನಮ್ಮಲ್ಲಿ ಅನೇಕರ ನಡುವೆ ಇದೆ ಎಂದು ನಟ ವಿಕ್ರಮ್ ಪ್ರಭು ಬರೆದುಕೊಂಡಿದ್ದಾರೆ.

View this post on Instagram

A post shared by Vikram Prabhu (@iamvikramprabhu)

ಇನ್ನೂ ನಿರೂಪಕಿ ಅನುಶ್ರೀ ಅವರು ಅಪ್ಪು ಅವರ ಅಪ್ಪಟ ಅಭಿಮಾನಿಯಾಗಿದ್ದು, ಅವರ ನೆನಪಿಗಾಗಿ ಚಿತ್ರತಂಡಕ್ಕೆ ಅಪ್ಪು ನಾಣ್ಯ ನೀಡಿರುವ ಅನುಶ್ರೀ ನಡೆಗೆ ಮೆಚ್ಚುಗೆ ವ್ಯಕ್ತವಾಗಿದೆ.

Live Tv
[brid partner=56869869 player=32851 video=960834 autoplay=true]